**R O M Â N I A (nu produce efecte juridice)**

**JUDEŢUL MUREŞ Iniţiator**

MUNICIPIULTÂRGU MUREŞ DIRECŢIA Activităţi Social-Culturale Patrimoniale şi Comerciale  **PRIMAR,**

SERVICIUL Activităţi Culturale, Sportive, Tineret şi Locativ Soós Zoltán

Nr.23.060 din 24.03.2022

**REFERAT DE APROBARE**

privind aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de interes public local

 În vederea organizării în parteneriat a unor evenimente de interes public local în domeniile cultură, sport și educație, în acest an, un număr de 1 entități s-au adresat Municipiului Târgu Mureș.

Aceste solicitări au fost centralizate și sunt prezentate în tabelul anexat, separate pe domenii. Prevederile bugetare , aprobate prin HCL 68/2022 sunt : pentru parteneriate culturale 1.500.000 lei iar pentru parteneriate sportive 1.500.000 lei. Pentru a realiza parteneriatele educaționale vor fi alocate fonduri prin rectificare bugetară

Municipiul Târgu Mureş, prin Primarul Municipiului Târgu Mureş, va încheia acorduri de colaborare cu solicitanții, în vederea organizării în parteneriat a evenimentelor de interes public municipal care vor fi aprobate de către Consiliul local.

Acordurile de colaborare vor cuprinde drepturile şi obligaţiile părţilor, precum şi obligaţia municipalităţii de a susţine financiar organizarea acestor evenimente cu sumele aprobate de către Consiliul local în acest scop.

În conformitate cu prevederile OUG nr. 57/2019 privind Codul administrativ cu modificările și completările ulterioare, art. 129 :

* alin. (2) lit. „d” și ,, e”- ,, Consiliul local exercită următoarele categorii de atribuţii:….. d) atribuţii privind gestionarea serviciilor de interes local; e) atribuţii privind cooperarea interinstituţională pe plan intern şi extern,,.

 - alin. (7) : ,, În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:… a) educația….d) cultura, e) tineretul, f) sportul ….;

 - alin.(9) lit ,,a ,,: ,, În exercitarea atribuţiilor prevăzute la alin. (2) lit. e), consiliul local: a) hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local;

Categoriile de cheltuieli eligibile vor fi în conformitate cu prevederile OG.51/1998 privind îmbunătăţirea sistemului de finanţare a programelor, proiectelor şi acţiunilor culturale și ale HG.1447/2007 privind aprobarea normelor financiare pentru activitatea sportivă, cu modificările și completările ulterioare.

Având în vedere cele menționate mai sus, propunem spre aprobare Consiliului local proiectul de hotărâre privind încheierea unor acorduri de colaborare între Municipiul Târgu Mureș cu entitățile solicitante prezentate în anexa 1, în vederea organizării în parteneriat a acestor evenimente de interes public municipal precum și aprobarea acordului de colaborare tip prezentat în anexa 2.

 **Director ex. adj Șef serviciu**

**Blaga Zătreanu Cosmin Marina Ciugudean**

**Aviz favorabil**

 **Direcţiea economică**

 **Director ex.**

 **Ioan Florin Crăciun**

**Aviz favorabil**

**Direcţia juridică contencios administrativ şi administraţie publică locală**

**Director ex.**

**Dianora Monica Buculei**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

 Proiect

  **(nu produce efecte juridice) \***

 **Iniţiator**

 **Primar,**

 **Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

privind aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de interes public local

 **Având în vedere**:

Referatul de aprobare nr.23.060 din 24.03.2022, inițiat de Primar prin Direcția Activităţi Social-CulturalePatrimoniale şi Comerciale privind aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de interes public local

Avizul favorabil al Direcţiei economice și al Direcţiei juridice contencios administrativ şi administraţie publică locală

Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile:**

* Hotărârea Consiliului local municipal Târgu Mureş nr. 68/14.03.2022 privind rectificarea bugetului Unităţii Administrativ Teritoriale - Municipiul Târgu Mureş pe anul 2022;
* Art.3 alin. (1) din Legea nr. 69/2000- Legea educației fizice și sportului, cu modificările și completările ulterioare.
* Art.1 din HG.1447/2007 privind aprobarea normelor financiare pentru activitatea sportivă, cu modificările și completările ulterioare.
* Art.14, alin. (4) din Legea 273/2006 privind finanțele publice locale, cu modificările și completările ulterioare.

În temeiul prevederilor art.129 alin. (1), alin. (2) lit. “d” și ,,e”, alin. (7) lit ,, a”, ,,d”,e”și ,,f”, alin. (9) lit. ,,a”, art. 196 alin. (1) din lit. “a” şi ale art. 243 alin.(1)lit. “a” din OUG nr.57/2019 privind Codul Administrativ, cu modificările și completările ulterioare;

**H o t ă r ă ş t e :**

Art.1 Se aprobă încheierea acordurilor de colaborare în vederea organizării evenimentelor de interes public local, cu solicitanții conform anexei 1 care face parte integrantă din prezenta hotărâre .

Art.2 Se aprobă Acordul de colaborare tip conform anexei 2 care face parte integrantă din prezenta hotărâre.

 **Art.3** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția Activităţi Social-Culturale Patrimoniale şi Comerciale – Serviciul activități culturale, sportive, de tineret și locativ și Direcția economică.

 **Art.4** În conformitate cu prevederile art. 252, alin. 1, lit.,, c” și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.5** Prezenta hotărâre se comunică:

* Direcției Activităţi Social-Culturale Patrimoniale şi Comerciale – Serviciul Activități culturale, sportive, de tineret și locativ.
* Direcției Economice.
* Solicitanților cuprinși în anexa 1.

**Viză de legalitate,**

 **Secretar general al Municipiului Târgu Mureș,**

**Bâta Anca Voichița**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ